25 MEI – Afrikanergeskiedenis
1842 – Dick King se epiese tog
Dick King, 'n 29-jarige wadrywer, en sy 16-jarige dienaar, Ndongeni, verlaat Durban op 'n epiese 900 km lange rit vir Grahamstown om versterkings vir die Britse garnisoen, wat onder beleg deur Voortrekkers in Durban was, te kry.
1857 – Poging om Boererepublieke te verenig
In 'n poging om die twee Boererepublieke te verenig, konfronteer die kommando's van die Vrystaat en die ZAR mekaar by die Renosterrivier, maar 'n gewapende botsing word deur bemiddeling van Paul Kruger en ander afgewend.
1866 – Gedig verskyn in De Vriend
'n Gedig van 13 verse in feitlik suiwer Afrikaans deur HC van der Berg en PP Hugo verskyn in De Vriend in Bloemfontein.
1874 – Die eerste Dorslandtrekkers verlaat die Transvaal
1900 – Wanhoop pak Boereleiers
Die geslaagde noordwaartse opmars van die Britse magte in die Anglo-Boereoorlog van Bloemfontein na Transvaal het wanhoop en vertwyfeling by sowel regeringslede as offisiere en baie burgers laat ontstaan, selfs by pres. Kruger en genl. Louis Botha. Daarteenoor het pres. MT Steyn en genl. CR de Wet van die Vrystaat en genl. Koos de la Rey en staatsekretaris Reitz in Transvaal onwrikbaar in die Vryheidstryd gebly.
Op 25 Mei het 'n twyfelmoedige genl. Botha by pres. Kruger op die byeenroeping van die twee Transvaalse Volksrade aangedring. Ses dae later, op 31 Mei, toe die Britse magte Johannesburg binnegaan, het die wanhoop die Transvaalse leiers opnuut beetgepak. Kruger het voortdurend met Steyn in verbinding gebly en hom meegedeel dat die Transvaalse offisiere voorwaardelik vrede wil sluit. Steyn het egter op die voortsetting van die stryd aangedring, en dat die oorlog eers op 31 Mei 1902 en nie op 31 Mei 1900 beëindig is nie, was aan Steyn te danke.
1900 – Anglo-Boereoorlog: Gevegte by Lindley wat tot 31 Mei sou duur
1901 – Anglo-Boereoorlog: Skermutseling by Mooifontein, Bethal/Standerton
1985 – Ere-boomstomp ingewy
Die 32-Bataljon van die Suid-Afrikaanse Weermag (SAW) wy op 'n parade op Buffalo amptelik die ere-boomstomp in ter nagedagtenis aan al die gesneuwelde soldate van die eenheid.
2012 – Suid-Afrika word gekies vir die grootste gedeelte van die SKA-radioteleskoopprojek.
1893 – Sir Christopher Joseph Quinton Brand, lugvaartpionier wat die eerste vlug van Londen na Kaapstad saam met sir Pierre van Ryneveld voltooi het († 7 Maart 1968)
1924 – Dr. Carel de Wet, kleinseun van generaal C.R. de Wet en Minister van Mynwese en Beplanning (* 22 Mei 2004)
1866 – Johan Arnold Smellekamp, Vrystaatse parlementslid en landdros in Bloemfontein (* 16 Januarie 1812)
1904 – Jan Willem Gerbrand van Oordt, redakteur van "Het Volksblad" en argivaris van die ZAR (* 15 Januarie 1826)
1926 – Jacob Lub, 'n Suid-Afrikaanse onderwyser, lektor en skrywer (* 1868)
Jacob Lub wat op Mei 1868 in Friesland gebore is en daar sy opleiding as onderwyser ontvang het, kom in Oktober 1892 na die Transvaal. Hy gee in Pretoria en elders onderwys. Tydens die Anglo-Boereoorlog sluit hy by die Rooi Kruis aan. Na die vredesluiting wend hy hom weer eens na die onderwys. Hy word later ook dosent aan die Normaalskool in Johannesburg en in 1912 skoolinspekteur vir die Witwatersrand. Hy is ook skrywer. Sy werke handel oor die ontwortelde Afrikaner wat hy in die agterbuurtes van die Goudstad leer ken het. Hy het 'n fyn oog ontwikkel vir hulle doen en late in die alledaagse lewe asook hulle taalgebruik. Sy sketse is in vyf bundels versamel: Eenvoudige mense (1908, toneel verwerking 1918), Donker Johannesburg (1910, ook in Engels vertaal), In en om die Goudstad (1912), Het zwarte gevaar (1913) en Oom Frikkie en ander sketse (1918). In 1919 verskyn daar ook 'n bundel kinderversies.
1849 – Sir Benjamin D'Urban, Kaapse goewerneur van 1834-1837 (* 16 Februarie 1777)
1979 – Stephanus le Roux Marais, komponis van Afrikaanse musiek en pionier van die kunslied (* 1 Februarie 1896)
1981 – Dr. Frederik Christiaan Ludolph Bosman, skrywer en redakteur van verskeie geskrifte oor die Afrikaanse toneelbedryf (* 17 Mei 1898)